ตอนนี้ อายุ 41 ปี มีอาการ คลื่นไส้ ขมปาก ปัสาวะบ่อยในตอนกลางวัน ใจเต้นบางครั้ง ไม่แน่ใจว่าใช้ภาวะเครียดหรือเปล่า แต่ไม่มีการปวดหัวนะคะ
สวัสดีค่ะอาการคลื่นไส้ ขมปาก ใจสั่น ปัสสาวะบ่อยๆดังกล่าวมานั้น อาจจะยังไม่ใช่กลุ่มอาการที่สัมพันธ์หรือจำเพาะเจาะจงต่อโรคใดแต่อาการคลื่นไส้ ขมปาก ใจสั่น แสบร้อนกลางอก ถ้าสัมพันธ์กับมื้ออาหาร เช่นเป็นหลังการกินอาหารมื้อใหญ่ๆ อาจเกี่ยวกับกรดไหลย้อน กระเพาะอาหารอักเสบ ส่วนเรื่องปัสสาวะบ่อยๆนั้น ในเพศหญิงอาจนึกถึงเรื่องกระเพาะปัสสาวะอักเสบหรือกรวยไตอักเสบ หรือถ้าปัสสาวะกลางคืนร่วมกับหิวน้ำบ่อยๆด้วย อาจเป็นจากเบาหวานได้ส่วนเรื่องเครียดนั้น อาจทำให้มีอาการตามระบบในหลายๆอย่างได้ไม่จำเพาะเจาะจง แต่ควรตรวจหาโรคทางกายก่อนว่าไม่มีถ้าไม่สบายใจ มีอาการมากขึ้นเรื่อยๆ คลื่นไส้ กินได้น้อย อ่อนเพลีย ควรไปพบแพทย์เพื่อตรวจเพิ่มเติม ระหว่างนี้รับประทานอาหารสุกสะอาด ไม่กินแล้วนอนทันที ดื่มน้ำมากๆ ไม่กลั้นปัสสาวะ